СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ ЗА ОТРАЗЯВАНЕ НА СТАНОВИЩА, ПОЛУЧЕНИ ПРИ ОБЩЕСТВЕНАТА КОНСУЛТАЦИЯ ПО ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № Н-22/16.07.2010 Г. ЗА ПОЛЗВАНЕ ПОД НАЕМ НА ИМОТИ ОТ ЖИЛИЩНИЯ ФОНД НА МО И ЗА ИЗПЛАЩАНЕ НА КОМПЕНСАЦИОННИ СУМИ НА ВОЕННОСЛУЖЕЩИТЕ И ЦИВИЛНИТЕ СЛУЖИТЕЛИ, КОИТО ЖИВЕЯТ ПРИ УСЛОВИЯТА НА СВОБОДНО ДОГОВАРЯНЕ, ИЗДАДЕНА ОТ МИНИСТЪРА НА ОТБРАНАТА (ОБН., ДВ, БР. 62 ОТ 2010 Г., ИЗМ. И ДОП., БР. 3, 20 И 76 ОТ 2011 Г., ПОПР., БР. 80 ОТ 2011 Г., ИЗМ. И ДОП., БР. 97 ОТ 2012 Г., БР. 80 ОТ 2015 Г., ДОП., БР. 97 ОТ 2015 Г., ИЗМ., БР. 38 ОТ 2016 Г., ИЗМ. И ДОП., БР. 71 ОТ 2016 Г., ДОП., БР. 8 ОТ 2017 Г., ИЗМ. И ДОП., БР. 70 ОТ 2017 Г., БР. 36 ОТ 2018 Г., ИЗМ., БР. 53 ОТ 2018 Г., ИЗМ. И ДОП., БР. 43 ОТ 2019 Г., ИЗМ., БР. 81 ОТ 2021 Г., ИЗМ., БР. 85 ОТ 2022 Г.)

	1.
	03 декември 2024 г. 15:45:49 ч.
Aziti

	Теория принятия решений
Добре би било да не използвате научна терминология от научна сфера, която не познавате! Наистина ли смятате, че наемът е единствения фактор, който оказва влияние върху решението за преместване в друго населено място?! Или просто си търсите претекст да придърпате още и още пари от държавният бюджет, за да оправдаете на хартия нечие по-високо възнаграждение облечено в политкоректни думи като "стимулиране на кариерното развитите"?! Но бъдете сигурни, че ще повлияете индиректно на много други фактори, засягащи не военнослужещото населението на едно или друго населено място, както и на данъкоплатците, които пълнят на хартия кацата без дъно докато драпат по дъното... 
	Коментарът не съдържа конкретни предложения
	Подобряването на условията на живот на военнослужещите и техните семейства е част от социалната политика, водена от Министерството на отбраната. Реализирането на същата по отношение на жилищното осигуряване на военнослужещите от въоръжените сили е едно от направленията за справяне с некомплекта на Българската армия, имаща за цел да стимулира кариерното развитие на военнослужещите.
 

	2.
	04 декември 2024 г. 09:50:30 ч.
alexandrov_ak@yahoo.com
	Чл. 184 на ЗОВС е противоконституционен в частта му за забрана на синдикални действия.
Както ви е известно, Конституцията на Република България член 5 ал 4 постановява:„ Международните договори, ратифицирани по конституционен ред, обнародвани и влезли в сила за Република България, са част от вътрешното право на страната. Те имат предимство пред тези норми на вътрешното законодателство, които им противоречат.“ Всеобщата декларация за правата на човека, член 23 ал. 4 постановява: „Всеки човек има право да учредява и да членува в професионални съюзи за защита на своите интереси.“ А в Закона за отбраната и въоръжените сили , чл. 184 пише : „Военнослужещите нямат право на стачка и на синдикални действия.“ За стачката съм съгласен, но как забраната за синдикални действия се синхронизира с международно признатото право „ да учредява и да членува в професионални съюзи за защита на своите интереси.“ Чисто логически – самото учредяване и членуване , само по себе си вече е синдикално действие, нали? Както и да го мисля – според мен има колизия на нормативните актове и забраната за синдикални действия за военнослужещи е противоконституционна! Формалното право дадено в чл. 186 на ЗОВС: „ В мирно време военнослужещите могат да се сдружават за осъществяване на дейности от взаимен интерес„ , всъщност е в условията на толкова ограничения за въпросите които не могат да бъдат обсъждани, че не дава по никакъв начин не дават шанс за реална защита на трудови и социални интереси на сдружаващите се. А и изискването отношенията между сдруженията и МО да се уреждат със споразумение, ги поставя в положение че нищо не може да бъде валидно преди евентуално да бъде подписано такова
	Коментарът не съдържа конкретни предложения
	

	3.
	04 декември 2024 г. 15:31:24 ч.
shehovo
	изменение и допълнение на Наредба Н-22 от 16 юли 2010 г.
Предлагам в НАРЕДБА № Н-22 от 16.07.2010 г. за ползване под наем на имоти от жилищния фонд на Министерството на отбраната и за изплащане на компенсационни суми на военнослужещите и цивилните служители, които живеят при условията на свободно договаряне да се направят следните изменения и допълнения: Текстът на чл. 7, ал. 1, т. 3 от Наредбата, а именно: „не са прехвърляли жилищен имот или вила, респективно ателие или гараж, през последните 5 години преди подаването на заявлението-декларация с изключение на кандидатстващите за жилищно помещение в общежитие на други лица освен на държавата или на община и в случаите на прекратяване на съсобственост“, да се измени както следва: т.3. „не са прехвърляли жилищен имот или вила, респективно ателие или гараж, в населеното място, в което служат (работят), през последните 5 години преди подаването на заявлението декларация, с изключение на кандидатстващите за жилищно помещение в общежитие, на други лица освен на държавата или на община и в случаите на прекратяване на съсобственост“. Мотиви: Мотивите за необходимостта от промяна на горепосочения текст са че разпоредбата на чл. 7, ал. 1, т. 3 от Наредбата следва да бъде аналогична на чл. 7, ал. 1, т. 2, в която изрично е посочено, че „не притежават в населеното място, в което служат (работят), собственост или вещно право на ползване върху жилище или вила, годни за постоянно обитаване, респективно върху ателие или гараж; негодността се доказва с документ, издаден от компетентните органи; изискването се прилага и за населеното място, в което живеят при условията на свободно договаряне, когато е различно от това по местослужене (месторабота); . При все, че, за да се картотекират военнослужещите и цивилните служители като нуждаещи се от жилище, ателие или гараж, те и членовете на техните семейства следва да отговарят кумулативно на условията посочени в чл. 7, ал. 1, т. 1, т. 2 и т. 3 от Наредбата, неясно и нерационално остава обстоятелството, че лице може да придобие собственост/и извън населеното място, в което служи (работи), но не може да „прехвърли“ жилищен имот или вила, респективно ателие или гараж, включително и извън населеното място в което служи (работи). С така регламентиращите текстове лице може да закупи, срещу заплащане, неопределен брой имоти извън населеното място, в което служи (работи), но не и да се разпореди с вече придобито право на собственост, отново извън населеното място, в което служи (работи),. Нелогично е предвидено, че в случай че лицето, имайки финансовата възможност да закупи, например, имот извън населеното място, в което служи (работи), би отговаряло на условията по чл. 7, ал. 1, т. 2, но в ситуация, в която лицето е извършило покупко-продажба или е заменило отдавна придобит собствен имот извън населеното място, в което служи, няма да отговаря на условията на чл. 7, ал. 1, т. 3 от Наредбата. В допълнение към горното, тъй като терминът „прехвърляне“, съдържа в себе си различни видове действия на разпореждане, то в Наредбата следва същите да бъдат прецизно определени. Например сделка по замяна, дарение и др. при което лицето не получава финансови средства от извършената сделка със своя собственост или съсобственост, не следва да са съотносими към изискванията на Наредбата за картотекиране или настаняване във ведомствено жилище. 2. Чл.17, ал.1 от Наредбата да се отмени, а на останалите алиней да се промени номерацията. Мотиви: В чл.17,ал.3 е записано „При промяна в семейното и/или имотното състояние в 15-дневен срок от настъпване на съответното обстоятелство настанените в жилище, ателие или гараж от жилищния фонд на Министерството на отбраната наематели са длъжни да подадат в Изпълнителна агенция "Военни клубове и военно-почивно дело" нова декларация по ал. 1, в която да отразят променените обстоятелства ведно с необходимите документи.“. Това по същество прави излишно подаването на декларация по чл.17, ал.1, тъй като тя включва същата информация. В случай, че ал.1 на чл.17 отпадне , ал.3 на чл.17 да стане ал.1, като се измени както следва: ал.1. "При промяна в семейното и/или имотното състояние или в служебното/трудовото правоотношение, в 15-дневен срок от настъпване на съответното обстоятелство настанените в жилище, ателие или гараж от жилищния фонд на Министерството на отбраната наематели са длъжни да подадат в Изпълнителна агенция "Военни клубове и военно-почивно дело" декларация за семейното и имотното състояние и удостоверение от месторабота, в което да отразят промените в обстоятелствата, ведно с необходимите документи."
	Не се приема
	Условията и редът за настаняването под наем в държавни ведомствени жилища са регламентирани в Правилника за прилагане на Закона за държавната собственост (ППЗДС). Съгласно тези нормативни актове, които са от по-висока степен от Наредба № Н-22/2010 г., едно от условията за настаняване в държавни ведомствени жилища е лицата, които са в трудово или служебно правоотношение със съответното ведомство, и членовете на семействата им да не са прехвърляли жилищен имот или вила, годни за постоянно обитаване, през последните 5 години преди подаването на молбата за настаняване на други лица освен на държавата или на община и в случаите на прекратяване на съсобственост. 
 С оглед на това, регламентираната в  Наредба № Н-22/2010 г. възможност за картотекиране, съответно за настаняване във ведомствено жилище, следва да бъде съобразена с тези разпоредби и не може да противоречи на ППЗДС, нормативен акт от по-висока степен. 



[bookmark: _GoBack]В изпълнение на чл. 26, ал. 2 от Закона за нормативните актове, проектът на Наредба за изменение и допълнение на Наредба № Н-22/16.07.2010 г. за ползване под наем на имоти от жилищния фонд на МО и за изплащане на компенсационни суми на военнослужещите и цивилните служители, които живеят при условията на свободно договаряне, ведно с мотивите към нея са публикувани на интернет страницата на МО и на Портала за обществени консултации (дата на откриване: 02.12.2024 г. – дата на приключване: 02.01.2025 г.)
